Legal Document

Category: 42

Text:
24. ΒΑΣΙΛΙΚΟΝ ΔΙΑΤΑΓΜΑ της 25/27 Οκτ. 1951 Περί θέσεως εκ νέου εν ισχύϊ άρθρων τινών του Γ΄/1946 Ψηφίσματος «περί εκτάκτων μέτρων αφορώντων την δημοσίαν τάξιν και ασφάλειαν». Έχοντες υπ’ όψιν το άρθρον 19 παράγρ. 2 του Γ΄/1946 Ψηφίσματος «περί εκτάκτων μέτρων αφορώντων την δημοσίαν τάξιν και ασφάλειαν» και την υπ’ αριθ. 730 της 25 Οκτωβρίου ε.έ. γνωμοδότησιν του Συμβουλίου Επικρατείας, προτάσει των Ημετέρων επί της Δικαιοσύνης και των Εσωτερικών Υπουργών και μετ’ απόφασιν του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-1.Καταργούνται: α)το από 17/18 Αυγ. 1951 Β. Διάταγμα «περί αναστολής της ισχύος των άρθρων 29 και 30 του Ψηφίσματος Γ΄/1946 και β)το από 3/5 Σεπτ. 1951 Β. Διάταγμα «περί αναστολής της ισχύος του άρθρου 23 του Ψηφίσματος Γ΄/1946 «περί εκτάκτων μέτρων αφορώντων την δημοσίαν τάξιν και ασφάλειαν» και επαναφέρονται εν ισχύϊ καθ’ άπασαν την Επικράτειαν τα άρθρα 23, 29 και 30 του αυτού ως άνω Γ΄/1946 Ψηφίσματος, ως τούτο συνεπληρώθη δια των Ψηφισμάτων ΛΑ΄/1947 και ΛΒ΄/1947. 2.Εις τους Ημετέρους επί της Δικαιοσύνης και επί των Εσωτερικών Υπουργούς ανατίθεμεν την δημοσίευσιν και εκτέλεσιν του παρόντος, του οποίου η ισχύς άρχεται από της δημοσιεύσεώς του εις την Εφημερίδα της Κυβερνήσεως. (Αντί της σελ. 128,7β) Σελ. 128,07 Αδικήματα κατά της δημοσίας ασφαλείας 8.Δ.α.21-24